અમદાવાદમાં મા કાર્ડ ધારકો પાસેથી પૈસા વસુલતી શહેર-જિલ્લાની હોસ્પિટલો કઇ અને છેલ્લા બે વર્ષમાં તારીખઃ૩૧.૦૫.૨૦૧૯ની સ્થિતએ સરકારે તેમની સામે શા પગલાં લીધા તે મતલબના અમદાવાદના જમાલપુર-ખાડિયાના ધારાસભ્ય ઇમરાન ખેડાવાલાએ પૂછેલા એક પ્રશ્નના લેખીત જવાબમાં નાયબ મુખ્યમંત્રી (આરોગ્ય) નીતિન પટેલે જણાવ્યું હતું કે; તારીખઃ ૩૧.૦૫.૨૦૧૯ની સ્થિતિએ અમદાવાદની ક્રિષ્ના શૅલ્બી હોસ્પિટલ, બોડી લાઇન હોસ્પિટલ, સૅવિયર હોસ્પિટલ, શેઠ વાડીલાલ સારાભાઇ જનરલ હોસ્પિટલ, શૅલ્બી હોસ્પિટલ (નરોડા), સ્ટાર હોસ્પિટલ, નારાયણ હિધ્યાલયા હોસ્પિટલ, જીસીએસ મેડિકલ કોલજ હોસ્પિટલ એન્ડ રીસર્ચ સેન્ટર, આનંદ સર્જિકલ હોસ્પિટલ, ગ્લોબલ હોસ્પિટલ, એચસીજી મલ્ટી સ્પેશિયાલીટી હોસ્પિટલ (મીઠાખળી), લાઇફકેર ઇન્સ્ટિટયૂટ ઓફ મૅડિકલ સાયન્સ એન્ડ રિસર્ચ સેન્ટર, શિવાલિક હોસ્પિટલ, ર્સ્ટલિંગ હોસ્પિટલ, સંજીવની હોસ્પિટલ અને સાલ હોસ્પિટલ દ્વારા માં કાર્ડ હોવા છતાં દર્દીઓ પાસેથી પૈસા વસુલ્યા હતાં.